Diari Oficial de la Generalitat Valenciana


Sumari del DOGV 99, del 25-03-1983 (1983/802163)

ORDRE de 24 de febrer de 1983, de la Conselleria de Cultura, Educació i Ciència, per la que es crea la Biblioteca Pública Municipal <<Sant Josep com a central Bibliotecària d'Elx>>
------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1983/02/24/(1)/dof/vci/html**

### Dades del document

Número de DOGV
:   99

Data del DOGV
:   25-03-1983

Secció del DOGV
:   DISPOSICIONS GENERALS

Número del document
:   1983/802163


Data del document
:   24-02-1983

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de febrer de 1983 de la Conselleria de Cultura, Educació i Ciència, per la qual es crea la Biblioteca Pública Municipal "Sant Josep com a central Bibliotecària d'Elx".  
Vist l'expedient incoat com a conseqüència de petició per l'Ajuntament d'Elx i:   
RESULTANT: Que l'Ajuntament d'Elx, amb data 14 de novembre de 1979, va subscriure concert amb el Ministeri de Cultura, per a la creació d'una Biblioteca Pública Municipal, i que el susdit Ministeri i l?Ajuntament s'obligaren a garantir el normal funcionament de la Biblioteca mitjançant instal·lacions, fons bibliogràfics, òrganització personal i crèdits convenients.   
RESULTANT: Que per complir el que estipula el concert esmentat al resultat anterior, l'Ajuntament d'Elx procedí a la redacció del projecte d'obra, a l'execució i a la resta d'obligacions contretes com a propies.   
RESULTANT: Que havent complit tots els tràmits, l?Ajuntament d'Elx sol·licita la inclusió de la biblioteca, anomenada «Sant Josep com a central Bibliotecària d'Elx», al Centre Provincial Coordinador de Biblioteques d'Alacant.   
CONSIDERANT: Que d'acord amb l'estipulació primera del concert subscrit amb data 14 de novembre de 1979.éntre el Ministeri de Cultura i l?Ajuntament d'Elx, «La biblioteca serà una institució Cultural de l'Ajuntament, creada oficialment pel Ministeri de Cultura, mitjançant la corresponent Ordre Ministerial, i, com a conseqüència, restarà inclosa al Centre Nacional de Lectura, a través de la corresponent xarxa de biblioteques Públiques, amb tots els drets i obligacions inherents en aquesta dependència», i l'estipulació segona assenyala com a obligacions del Ministeri de Cultura «i) Donar estat oficial a la Biblioteca mitjançant la seua creació per Ordre Ministerial».   
CONSIDERANT: Que, a tenor de les disposicions del paràgraf primer de l'article tercer del Reial Decret 278/1980, de 25 de gener, sobre transferències de competències de l'Administració de l'Estat al Consell del País Valencià, s?ha produït la transferència de «les competències del Centre Nacional de Lectura, inclosos els crèdits que comprenguen els Centres dependents d'aquest, tot això, dins de l'àmbit territorial del Consell del País Valencià».   
CONSIDERANT: Que el Decret del Consell del País Valencià de data 1 d'abril de 1980, estipula que «correspon a la Conselleria de Cultura la gestió de les competències que, en matèria de Cultura es transfereixen al Consell del País Valencià per Reial Decret de 25 de gener de 1980» (Art. 1.r), i l'article segon remarca que les competències i facultats transferides seran desenvolupades exclusivament per la Conselleria de Cultura.   
VISTES les disposicions legals abans esmentades i la resta de la pertinent aplicació, aquesta Conselleria ha resolt:   
Primer.-Crear la Biblioteca Pública Municipal «Sant Josep com a central Bibliotecària d'Elx».   
Segon.-Aprovar el concert susbscrit entre l'Ajuntament d'Elx i el Centre Provincial Coordinador de Biblioteques.   
Tercer.-Aprovar els Reglaments de Règim Intern i de Préstec de Llibres de la referida biblioteca.   
València, 2 de març de 1983   
El Conseller de Cultura, Educació i Ciència   
CEBRIA CISCAR I CASABAN


Còpia Permalink ELI